Diari Oficial de la Generalitat Valenciana


Sumari del DOGV 569, del 16-04-1987 (1987/808585)

ORDRE de 14 d'abril de 1987, de la Conselleria d'Economia i Hisenda, per la qual es fixen les quantitats per al càlcul de subvencions i acomptes per a despeses electorals, així com el límit de les que puguem realitzar els Partits, Federacions, Coalicions o Agrupacions d'Electors que concórreguen a les eleccions a les Corts Valencianes
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/04/14/(1)/dof/vci/html**

### Dades del document

Número de DOGV
:   569

Data del DOGV
:   16-04-1987

Secció del DOGV
:   DISPOSICIONS GENERALS

Número del document
:   1987/808585


Data del document
:   14-04-1987

Organisme emissor
:   Conselleria d'Economia i Hisenda

Tipus de document
:   Ordre

Ordre de 14 d'abril de 1987, de la Conselleria d'Economia i Hisenda, per la qual es fixen les quantitats per al càlcul de subvencions i acomptes per a despeses electorals, així com el límit de les que puguen realitzar els Partits, Federacions, Coalicions o Agrupacions d'Electors que concórreguen a les eleccions a les Corts Valencianes.  
Convocades eleccions a les Corts Valencianes, escau que la Conselleria d'Economia i Hisenda fixe el límit de les despeses electorals que puguen realitzar cadascun dels Partits, Federacions, Coalicions o Agrupacions d'Electors que concórreguen exclusivament a les esmentades eleccions, d'acord amb el que preveu l'article 40 de la Llei 1/987, de 31 de març, Electoral Valencià, i també les quantitats que han de servir de base per al càlcul de les subvencions previstes en l'article 41 i dels acomptes sobre aquestes, segons es regula en la Disposició Transitòria Quarta de la mateixa Llei.   
Per raons d'economia legislativa s'ha considerat oportú recollir en una sola disposició legal tots els aspectes relacioats amb les despeses electorals, desglossant-ne el límit per cadascuna de les províncies que integren la nostra Comunitat.   
Així mateix, davant la convocatòria simultània de les eleccions al Parlament Europea i Municipals, es preveu el supòsit de concurrència dels Partits, Federacions, Coalicions o Agrupacions d'Electors als diversos processos electorals, d'acord amb el que estableix la Llei Orgànica 1/1987 de 2 d'abril del Règim Electoral General, de modificació de la Llei Orgànica 571985 de 19 de juliol.   
Tenint en compte la proximitat entre la promulgació de la Llei 1/987 de 31 de març, Electoral Valenciana, i la convocatòria de les pròximes eleccions, és innecessària l'actualització dels límits i quantitats assenyalades en la Llei, únicament es fa ús de la facultat que concedeix l'article 40 de la Llei, d'incrementar en cinc milions la quantitat assenyalada com a límit de les despeses electorals.   
En atenció d'aquests motius,   
ORDENE:   
Article 1r  
1.1 Per als Partits, Federacions, Coalicions o Agrupacions d'Electors que concórreguen tan sols a les eleccions a les Corts Valencianes, el límit de despeses per a cadascuna d'aquestes, per a cada circumscripció on presenten llur candidatura, serà el que resulte de multiplicar per vint pessetes el nombre d'habitants corresponents a la població de dret de la circumscripció, més cinc milions.   
1.2 Atés el que disposa el paràgraf anterior, el límit de les despeses que podran realitzar els Partits, Federacions, Coalicions o Agrupacions d'Electors en cadascuna de les províncies que integren la Comunitat Valenciana, per a les pròximes eleccions, d'acord amb el cens vigent de població, és el següent:   
- Alacant, 27.483.519 pessetes.   
- Castelló, 40.037.607 pessetes.   
- València, 96.713.676 pessetes.   
Article 2n  
En el supòsit que els Partits, Federacions, Coalicions o Agrupacions d'Electors concórreguen simultàniament a les eleccions a les Corts Valencianes i a qualsevol de les altres eleccions concurrents, el límit d?aquestes despeses electorals serà l'establert en l'article 131.2 de la Llei Orgànica del Règim Electoral General, segons la redacció feta per la Llei Orgànica 1/1987 de 2 d'abril, de modificació de la Llei Orgànica 5/1985 de 19 de juny.   
Article 3r  
La Generalitat Valenciana subvencionarà les despeses electorals d'acord amb les quantitats previstes en l'article 41.1 de la Llei 1/1987 de 31 de març, Electoral Valenciana.   
Article 4t  
Els acomptes de subvencions prevists en la disposició transitòria quarta de la Llei Electoral Valenciana, quedaran a disposició dels Partits, Federacions, Coalicions o Agrupacions d'Electors, en aplicació del que disposa l'article 42.3 de l'esmentada Llei, a partir del dia 13 de maig de 1987.   
El procediment per a sol·licitar-les serà l'assenyalat en l'article 42.2 de la Llei Electoral Valenciana.   
DISPOSICIÓ ADDICIONAL  
La gestió pressupostària i de despesa pública derivada de l'aplicació de la Llei de la Generalitat Valenciana 1/1987 de 31 de març Electoral Valenciana i d'aquesta Ordre, es realitzarà amb càrrec al programa 119 «Consulta Electoral 1987» pertanyent a la Secció 04 «Presidència de la Generalitat».   
València, 14 d'abril de 1987.   
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI